A Fujitsu a „Vezetők” szegmensébe került a Gartner Magic Quadrant felmérésében - Fujitsu Hungary
2018-as jelentésében a Gartner a „Vezetők” szegmensébe sorolta a Fujitsut végrehajtási képesség és a jövőkép teljessége szempontjából
A jelentés a fenti két szempont alapján értékelte a piaci szereplőket
Budapest, January 18, 2018 – A Fujitsu ötödik alkalommal került a „Vezetők” szegmensébe a menedzselt munkahely-szolgáltatások európai piacáról készült Gartner Magic Quadrant felmérésben. A 2018. január 3-án kiadott jelentés a menedzselt munkahely-szolgáltatások (Managed Workplace Services, MWS) európai piacának helyzetét és a szállítók kínálatát vizsgálja.
A jelentésben1 a Gartner elemzői megállapították: „A szervezetek egyre inkább felismerik, hogy a következő generációs menedzselt munkahely-szolgáltatások kulcsszerepet játszanak a dolgozói elkötelezettség javítása, a produktivitás ösztönözése és a digitális technikában rejlő lehetőségek hasznosítása terén. A szolgáltatások célja, hogy digitális munkahelyi élményhez juttassák a végfelhasználókat annak érdekében, hogy a szervezetek a digitális technikában rejlő lehetőségeket hasznosítva új digitális üzleti szolgáltatásokat fejleszthessenek. A végfelhasználói outsourcing-szolgáltatások hagyományosan IT-központú szemléletet követtek, és felhasználónként csak egy céges eszközhöz (asztali géphez vagy laptophoz) nyújtottak támogatást, jellemzően irodai helyszíneken, kizárólag a céges alkalmazásokra. A munkavégzés jellege azonban gyökeresen megváltozott az elmúlt tíz évben. A legtöbb munkakörhöz ma már intenzív technológiahasználatra van szükség. A dolgozók többségének az iroda mellett egyéb helyszíneken is produktívnak kell lennie, sok esetben a normál munkaidőn kívül.”
„A Gartnertől kapott besorolás igazolja a Fujitsu vezető pozícióját az MWS-piacon2, és a mesterséges intelligencia (AI) alkalmazásában. Az AI fontos technológia a menedzselt munkahely-szolgáltatások stratégiai előnyeinek kiaknázása szempontjából. A Fujitsu megbízásából vezető üzleti és technológiai döntéshozók körében nemrég végzett nemzetközi vizsgálatban3 a résztvevők 88%-a úgy nyilatkozott, hogy a mesterséges intelligencia és a robotalapú automatizáció a munkahelyüket 2025-ben meghatározó három fő tényező közé fog tartozni” – nyilatkozta Conway Kosi, a FUJITSU EMEIA-régióbeli alelnöke és menedzselt infrastruktúra-szolgáltatásokért felelős vezetője.
„A Gartner felismerte, hogy a Zinrai AI-platform fejlesztése terén végrehajtott jelentős beruházása révén a Fujitsu gyors ütemben tudja fokozni az ügyfeleinek nyújtott szolgáltatások teljesítményét. Ma már a service desknek jelentett problémák 15%-át képesek vagyunk automatikusan megoldani. Mesterséges intelligenciával támogatott, automatikus, prediktív MWS-képességeink óriási üzleti előnyt kínálnak az ügyfeleknek” – tette hozzá.
1 A menedzselt munkahely-szolgáltatások európai piacáról készült Gartner jelentést 2018. január 3-án adták ki. Szerzői: David Groombridge, Claudio da Rold, Federica Troni és Nikos Drakos. A jelentés korábbi címe: „Magic Quadrant a végfelhasználói outsourcing-szolgáltatások európai piacáról”
2 A Fujitsu kiterjedt portfóliót kínál digitális munkahely-szolgáltatásokból, és jelenleg több mint hatmillió munkahelyet felügyel világszerte. Néhány szolgáltatás a Fujitsu kínálatából: Workplace Anywhere (virtuális, menedzseltmunkahely- és felhőszolgáltatások) Social Command Centre (következő generációs Service Desk), Intelligent Engineering (proaktív műszaki támogató szolgáltatások). Hogy segítsen a vállalatoknak kiaknázni a digitális átalakulásban rejlő előnyöket, kezelni a biztonsággal kapcsolatos aggodalmakat és a változó felhasználói igényeket, a Fujitsu a „co-creation” szemlélet jegyében, ügyfeleit is bevonja a fejlesztés folyamatába, és velük közösen dolgozik. Megoldásai egyensúlyt teremtenek az ügyfél meglévő, robusztus IT-infrastruktúrája és a gyors digitális IT között, összekapcsolják egymással az embereket, az adatokat és az alkalmazásokat, és átalakítják a munkakörnyezetet.
A Fujitsu átfogó szolgáltatásportfóliója az érdemi üzleti eredmények elérését célzó törekvéssel párosul. A szolgáltatás mindig tanácsadással indul, az alkalmazások átalakításával folytatódik, és végül a menedzselt digitális munkahely-szolgáltatás nyújtásában csúcsosodik ki, amelynek keretében számos iparágat és technológiát (pl. IoT) lefedő speciális megoldásokkal látjuk el ügyfeleinket.
3 A mesterséges intelligencia (Artificial Intelligence, AI) lesz a munkahelyi környezet fejlődését ösztönző legfontosabb tényezők egyike a 2025-ig tartó időszakban. A Fujitsu megbízásából a Pierre Audoin Consultants (PAC) független kutatócég által készített fehér könyv megállapításai szerint a jelenlegi munkavégzési gyakorlat, a produktivitásfokozó eszközök és fizikai környezetek nagy része elavulttá válik a következő nyolc évben. További információ: https://digitalworkplace.global.fujitsu.com/white-paper-workplace-2025-take-glimpse-future-workplace/